Nafarroako Parlamentuko Mahaiak, 2018ko irailaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, astean ingelesez ematen diren eskolen murrizketa ezarri zen ikastetxeetako eskola kontseiluen aktak ez igortzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hezkuntza Batzordean izapidetzea.

Iruñean, 2018ko irailaren 17an

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro (UPN) talde parlamentarioko Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Hezkuntzako kontseilariak Hezkuntza Batzordean ahoz erantzun dezan:

– Parlamentuaren Zerbitzu Juridikoen txosten batek dioenez, Hezkuntzako kontseilariak ez du araudia betetzen, ez baitu igortzen ingelesez astean ematen diren eskolen murrizketa ezarri zen ikastetxeetako eskola kontseiluen aktarik. Zergatik arau-hauste hori?

Corellan, 2018ko irailaren 9an

Foru parlamentaria: Alberto Catalán Higueras